ऐतिहासिक होगा विस्थापितों का महाधरना: सहदेव
विस्थापितयुवा क्रांति दल की बैठक तुपकाडीह में हुई। यहां 28 दिसंबर को बोकारो महानगर स्थित गांधी चौक में विस्थापितों के अधिकार को लेकर आयोजित अनिश्चितकालीन धरना सफल बनाने की रणनीति तैयार की गई। दल के अध्यक्ष सहदेव साव ने कहा कि धरना सफल बनाने के लिए इस्पात संयंत्र की चारों दिशा में विभिन्न विस्थापित संगठनों द्वारा तैयारी की गई है। उन्होंने कहा कि बोकारो प्रबंधन सोच रखकर विस्थापितों की समस्या समाधान करे। उन्होंने कहा कि प्रबंधन को विस्थापितों की सुविधाओं का ध्यान रखना चाहिए। बोकारो प्रबंधन बेवजह विस्थापितों पर किए गए मुकदमा वापस ले। अगर प्रबंधन मुकदमा वापस नहीं लेता है दल आंदोलन करने को बाध्य होगा। विस्थापितों के लिए 1000 क्वार्टर अविलंब आवंटन प्रक्रिया शुरू करे। मौके पर मो. सज्जाद, कौशर अंसारी, शिवशंकर महतो, परमेश्वर महतो, तूफान मंडल, अमजद अंसारी, प्रदीप गोराई, सुभाष ठाकुर, संतोष कर्मकार, निसार अहमद, नाजीर, निमाई, मनोज आदि मौजूद थे। बैठक में नवनिर्वाचित मुखिया टीना सिंह का स्वागत किया गया। साथ ही आपस में मिठाई खिलाकर एक-दूसरे को बधाई दी गई।
बैठक कर आंदोलन की रणनीति बनाते विस्थापित युवा क्रांति दल के सदस्य।
hin_Deva hin_Deva hin_Deva